**Салықтық тексерудің алдын ала актісі бойынша тапсырыстар мен ережелері**

Салықтық тексерудің алдын ала актісі бойынша нормалар:

1) салықтық мониторингке жататын салық төлеушiлерге;

2) инвестициялық келісімшарттар жасаған салық төлеушілерге;

3) алдын ала акті бойынша оларға есептелетін салықтар және бюджетке төленетін басқа да міндетті төлемдер, міндетті зейнетақы жарналарын, міндетті кәсіптік зейнетақы жарналарын есептеу, ұстап қалу, аудару, әлеуметтік аударымдарды, міндетті әлеуметтік медициналық сақтандыру аударымдарын және (немесе) жарналарын есептеу және төлеу бойынша міндеттемелер сомасы республикалық бюджет туралы заңда белгіленген және тиісті қаржы жылының 1 қаңтарында қолданыста болатын айлық есептік көрсеткіштің 20 000 еселенген мөлшерінен асып кеткен салық төлеушілерге қолданылады.

Салықтық тексерудің алдын-ала актісіне тексерушінің жасаған салықтық тексерудің алдын-ала нәтижелері туралы құжат жатады.

Алдын ала актіге жазбаша қарсылық салықтық тексеруді жүзеге асыратын мемлекеттік кірістер органына және уәкілетті мемлекеттік органдарға беру құқығы бар. Жазбаша қарсылықты қарау қорытындылары бойынша салықтық тексеруді жүзеге асыратын мемлекеттік кірістер органы жазбаша қарсылықта жазылған мәселелерге жауаптарды негіздей отырып, салықтық тексеру актісін табысталады.

Алдын-ала салықтық тексеру актісі бойынша ережелерді Қазақстан Республикасы Қаржы министірінің 2018 жылғы 12 қантардағы №20 бұйрығымен анықталды және бекітілді.

Салық төлеушіге (салық агентіне) алдын ала акті салықтық тексеруді жүргізу мерзімі аяқталғанға дейін кемінде 5 (бес) жұмыс күн бұрын жеке қолын қойдырып табыс етіледі.

Алдын ала актімен бір мезгілде Салық кодексінің 146-бабының 4-тармағына сәйкес салықтық тексеруді тоқтата тұру туралы хабарлама табыс етіледі.

Алдын ала актіге жазбаша қарсылық салықтық тексеруді жүзеге асыратын мемлекеттік кірістер органына алдын ала актіні табыс еткен күннен бастап 15 (он бес) жұмыс күні ішінде, келу тәртібімен ұсынылады.

Жазбаша қарсылық онда көрсетілген мәселелер шегінде, оны алған

Салықтық тексеруді жүзеге асыратын мемлекеттік кірістер органының лауазымды адамы жазбаша қарсылықты қарау кезінде, қажет болған жағдайда, жазбаша нысанда қосымша ақпарат не жазбаша қарсылықта жазылған мәселелер бойынша түсіндірмелер беру туралы сұрау салуды салық төлеушіге (салық агентіне) және (немесе) уәкілетті мемлекеттік органдарға және (немесе) өзге де ұйымдарға жолдайды.

Салық төлеушінің қарсылықтарымен келіспеген жағдайда, оны алған сәттен бастап 10 жұмыс күні ішінде Мемлекеттік кірістер комитетіне сауал жіберіледі.

Жазбаша қарсылықты қарау қорытындылары бойынша салықтық тексеруді жүзеге асыратын мемлекеттік кірістер органы:

1) салықтық тексеру мерзімін жаңарту туралы хабарламаны;

2) жазбаша қарсылықта жазылған мәселелерге жауаптарды негіздей отырып, салықтық тексеру актісін;

3) тексеру нәтижелері туралы хабарламаны (бұзушылықтар болған кезде) табыс ету жолымен Салық кодексінің 18-тарауында белгіленген тәртіппен салықтық тексеруді аяқтайды.